b'\n_START_ARTICLE_\nSaint Vincent ja Grenadiinien talous\n_START_PARAGRAPH_\nSaint Vincent ja Grenadiinien talous perustuu p\xc3\xa4\xc3\xa4osin maatalouteen, erityisesti banaanin viljelyyn. P\xc3\xa4\xc3\xa4asiassa sit\xc3\xa4 harjoitetaan pientiloilla vuortenrinteill\xc3\xa4. Monet kotitaloudet harrastavat omavaraismaataloutta kasvattamalla viljakasveja._NEWLINE_Banaanin ohella Saint Vincentin ja Grenadiinien toinen t\xc3\xa4rke\xc3\xa4 vientituote on arrowjuuren t\xc3\xa4rkkelys, jota k\xc3\xa4ytet\xc3\xa4\xc3\xa4n joissakin l\xc3\xa4\xc3\xa4kkeiss\xc3\xa4 ja tulostuspaperissa. Elint\xc3\xa4rke\xc3\xa4 turismi on kasvussa, ja etenkin Grenadiinien puhtaat vedet houkuttelevat turisteja. Merkitt\xc3\xa4vimm\xc3\xa4t turistikohteet ovat Bequian ja Mustiquen saaret._NEWLINE_Saint Vincentill\xc3\xa4 ja Grenadiineilla on ollut useita yrityksi\xc3\xa4 kehitt\xc3\xa4\xc3\xa4 erilaisia teollisuuden haaroja, mutta ne ovat onnistuneet huonosti. Maan ty\xc3\xb6tt\xc3\xb6myysaste on 35\xe2\x80\x9340\xc2\xa0%. Bruttokansantuote oli 2\xc2\xa0900 Yhdysvaltain dollaria asukasta kohden vuonna 2003. Ty\xc3\xb6ss\xc3\xa4k\xc3\xa4yvist\xc3\xa4 50\xc2\xa0% sai elantonsa maataloudesta, 30\xc2\xa0% palvelualalta ja 20\xc2\xa0% teollisuudesta.'